በኮረና ቫይረስ የሞቱ ሰዎች ቁጥር 72 ደረሰ
አዲስ አበባ፦ ባለፉት 24 ሰዓታት በኮረና ቫይረስ ተጨማሪ 7 ሰዎች መሞታ ቸው ተገለጸ ። አጠቃላይ በቫይረሱ የሞቱ ሰዎች ቁጥር 72 መድረሱን የጤና ሚኒስቴር አስታወቀ።
 የጤና ሚኒስትር ዶክተር ሊያ ታደሰ ትናንት በሰጡት ጋዜጣዊ መግለጫ እንዳስታወቁት፣ ባለፉት 24 ሰዓታት የላቦራቶሪ ምርመራ ከተደረገላቸው 4 ሺ 809 ሰዎች መካከል 116 ሰዎች ቫይረሱ ተገኝቶባቸዋል። ቫይረሱ የተገኘባቸው 76 ወንድ እና 40 ሴት ኢትዮጵያውያን ናቸው ። 
ቫይረሱ የተገኘባቸው ሰዎች ከ3 – 78 ዓመት የእድሜ ክልል ውስጥ የሚገኙ መሆኑን አመልክተዋል።
ቫይረሱ ከተገኘባቸው 101 ከአዲስ አበባ ከተማ፣1 ከድሬዳዋ ከተማ ፣ 6 ኦሮሚያ፣ 1 አማራ ፣ 1 ከአፋር፣ 1 ከትግራይ ፣ 1 ከጋምቤላ 4 ከደቡብ ፣ ክልል መሆኑ ንም ጠቁመዋል ።
 ባለፉት 24 ሰዓት ውስጥ 93 ሰዎች ከበሽታው ማገገማቸውን አስታውቀው፤ በአጠቃላይ በኢትዮጵያ ከቫይረሱ ያገገሙ ሰዎች ቁጥር 1027 መድረሱንም አመልክተዋል።
በአጠቃላይ በኢትዮጵያ የኮሮና ቫይረስ የተገኘባ ቸው ሰዎች ቁጥር 4070 መሆኑን ጠቁመው፣ ከእነ ዚህም ውስጥ 2969 ሰዎች በለይቶ ህክምና ላይ መሆናቸውን ፤ 32 ሰዎች በጽኑ ህክምና ክፍል እንደሚገኙ አስታውቀዋል። እስካሁን ለ 207 ሺ023 ሰዎች የላብራቶሪ ምርመራ መሰራቱንም ገልጸዋል። 
በቫይረሱ በአጠቃላይ 72 ሰዎች ህይወት ሲያልፍ፣ ሁለት የውጭ አገር ሰዎች ደግሞ ወደ ሀገራቸው እንዲመለሱ መደረጉ አይዘነጋም።
አዲስ ዘመን ሰኔ 13/2012
በጋዜጣው ሪፖርተር